Foto: AP Photo/Ariana Cubillos Venesuela prezidenti Nikolas Maduro Amerika yetakchisi Donald Trampning Venesuelaga qo‘shinlar yuborishga tayyor ekanini «jinnilik», deb atadi. Bu haqda RIA «Novosti» xabar qilmoqda. «Janob Donald Tramp, siz bu yerga qo‘shinlar yubora olaman, deb o‘ylayotganingiz aqldan ozishdan boshqa narsa emas», - dedi Maduro. Uning so‘zlariga ko‘ra, Venesuela o‘z yerlarini AQSh qo‘shinlaridan himoya qiladi. Shuningdek, uning qo‘shimcha qilishicha, AQShning bunday harakatlariga asosiy sabab neft sanaladi. Maduroning ta’kidlashicha, Vashingtonga Venesuelaning neft va boshqa tabiiy boyliklari kerak. Eslatib o‘tamiz, avvalroq Yevropaning 6 davlati Guaydoni tan olgandi.